stanford-oval/wikipedia huggingface dataset:
אפיאורניס

| אפיאורניס |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אפיאורנים
תת־סדרה:: תרופודה
משפחה:: אפיאורניים
סוג:: אפיאורניס
מינים
 Aepyornis gracilis  Aepyornis hildebrandti  Aepyornis maximus  Aepyornis medius
שם מדעי
 Aepyornis ‏סנט-אילר, 1851
תחום תפוצה


אפיאורניס (שם מדעי: Aepyornis; מילולית: "aipys" - גבוה, "ornis" - עוף) הוא סוג של עוף ענקי חסר יכולת תעופה שהיה מהגדולים שבעופות. הוא חי במדגסקר עד העת המודרנית. סוג זה נחקר ותואר לראשונה ב-1951 והוא כלל ארבעה מינים.
העוף הגיע למשקל מקסימלי במין Aepyornis maximus למשקל 400 ק"ג ולגובה של מעל 3 מטרים (9.8 רגל). עם זאת בהמשך אחד המינים בסוג התפצל לסוג אחר גדול בהרבה - הוורומבי. הוא היה בעל שכבת נוצות דמוית-פרווה. אורך ביציו הגיע ל-34 ס"מ בממוצע. העוף הענקי היה דמוי יען והיה אוכל עשב.
עופות אלה נכחדו סופית עד לפני 1,000 שנה. ההיכחדות התרחשה בידי תושבי מדגסקר (מלגשים) אך ישנה מחלוקת בין החוקרים על דרך ההכחדה: חלק מהחוקרים סוברים שהם נהרגו כתוצאה מציד ומהברחה מאתרי המחיה הטבעיים שלהם. אחרים חושבים שהאנשים רק גזלו את ביציהם בכמויות וכך הכחידו אותם לבסוף.
העוף הענקי וביציו אולי היוו השראה (לצד העיט הנכחד עיט כתר מלגשי) לאגדה על עוף הרוק הענקי מהמיתולוגיה המלגשית.
אלכסנדרוס קומונדורוס

אָלֶכְּסַנְדְּרוֹס קוּמוֹנְדוּרוֹס (ביוונית: Αλέξανδρος Κουμουνδούρος;‏ 4 בפברואר 1817 – 26 בפברואר 1883) היה פוליטיקאי רב השפעה בממלכת יוון במהלך המחצית השנייה של המאה ה-19. קומונדורוס כיהן כראש ממשלת יוון במהלך 10 קדנציות לא רציפות ב-1865 (פעמיים), 1866 עד 1868, 1870 עד 1871, 1875 עד 1876, 1876 עד 1877, פעם נוספת ב-1877, 1877 עד 1878, 1878 עד 1880 ו-1880 עד 1882.
הקריירה הארוכה שלו הקיפה היבטים רבים של החיים הפוליטיים: מעורבות בהעברת חקיקות, הסדרים פרלמנטריים, קידום משטר דמוקרטי, ארגון הצבא, חלוקת קרקעות הנמצאות באחראיות לאומית לחקלאים חסרי אדמות, אישור תשתיות בנייה גדולות ועוד. במהלך 50 שנות מעורבותו הפוליטית הוא ניסה לשמור על ממלכת יוון נייטרלית, ולהימנע מעימות הן עם שלוש המעצמות הגדולות (רוסיה, צרפת ובריטניה) והן עם המעצמות הקטנות של אותה תקופה. בתקופה זו מילא מינויים שונים לתפקידי שרים 18 פעמים וכיהן פעמיים כנשיא הפרלמנט ההלני. פעילותו הדיפלומטית קידמה את התמיכה הבינלאומית של המעצמות ביוון.
ביוגרפיה

קומונדורוס נולד בעמק זארנאטה שבחצי האי מאני, פלופונסוס, חלק מהאימפריה העות'מאנית באותה העת. הוא היה בנו של ביי מקומי ובמהלך שנות צעירותו התקיימה מלחמת העצמאות היוונית. לאחר מלחמת העצמאות, עבר לנאפפליו שם למד בבית הספר, ולאחר מכן עבר לאתונה ללמוד משפטים. אף על כך שהאמין כי אין זה הזמן עבור העם היווני לממש את רעיון יוון הגדולה, קומונדורוס השתתף בניסיון המהפכה הפרו-יוונית בכרתים ב-1841, אשר כשלה והסתיימה בהסדר מחודש של סמכויות השלטון העות'מאניות על האי. לאחר תום המהפכה ושיבתו ליוון הוא התחתן עם יקטריני מאוורומיצ'אלי ונולדו לזוג בן, קונסטנטינוס, ובת, מריה. יקטריני נפטרה צעירה וקומונדורוס התחתן עם אפתימיה פרוטי. לזוג נולד בן אחד, ספירידונאס, בשנת 1858.
בינתיים מונה לתובע הציבורי בבית הדין של קלמטה, אך עד מהרה התפטר מתפקיד זה כדי להפוך לפוליטיקאי. לראשונה הגיע קומונדורוס לידיעת התודעה הציבורית בשנת 1853 כאשר נבחר לסגן המחוז של מֶסֶנִיאָה (המחוז שכלל את קלמטה, בדרום-מערב פלופונסוס). שנתיים לאחר מכן הוא הפך לנשיא הפרלמנט ההלני, ובשנה שלאחר מכן מונה לשר האוצר בממשלתו של דמיטריוס וולגאריס (אנ'). הוא שמר על אותה המשרה במשרד האוצר בממשלות החדשות של 1857 ו-1859. לאחר הדחתו של אותון, מלך יוון בשנת 1862 הוא מונה לשר המשפטים של הממשלה הזמנית. הבחירות הראשונות לממשלה נבחרת לאחר נפילתו של אותון התקיימו בשנת 1863 וקומונדורוס נשאר כשר המשפטים, אולם אי יציבות הובילה לבחירות חדשות בשנה שלאחר מכן.
בממשלה היציבה שהוקמה בשנת 1864 בהנהגתו של קונסטנטינוס קנריס הועבר קומונדורוס למשרד הדתות והחינוך ומאוחר יותר למשרד הפנים. ב-25 במרץ 1865 הוא היה לראש ממשלת יוון בפעם הראשונה ולאחר מכן נבחר לקדנציה נוספת עם ניצחונו בבחירות של 1866 מטעם המפלגה הלאומית. על אף בחירתו לא נשאר ראש ממשלה לזמן רב. ארבע שנים לאחר מכן, הוא שמר על תפקיד שר הצבא ושר הפנים, בנוסף לבחירתו המחודשת לראש ממשלה. באוגוסט 1875, הוא הפך מונה למשרת נשיא הפרלמנט ההלני פעם נוספת ובבחירות של אותה שנה הוא מונה לראש ממשלת יוון פעם נוספת. המשברים הפוליטיים הובילו לשלושה סבבי בחירות בשנת 1876 ואלכסנדרוס זכה בשתיים מהן. הוא גם ניצח בהמשך במהלך הבחירות של 1878.
31 במרץ 1881 הגיע קומונדורוס להישג המרכזי והחשוב ביותר בקריירה המדינית שלו, כאשר - במהלך כהונתו האחרונה (העשירית) כראש ממשלה - לאחר משא ומתן דיפלומטי עם האימפריה העות'מאנית (ועידת קונסטנטינופול), הוא הצליח להביא לסיפוח אזורי תסליה וארטה (דרום חבל אפירוס) מצפון לשטחה המקורי של ממלכת יוון. לאחר מכן, הוא קרא לבחירות חדשות על מנת שנציגי האזורים שסופחו זמן קצר קודם לכן יוכלו להיכנס לפרלמנט. למרות הישגו, מועמד מפלגת האופוזיציה נבחר לנשיא הפרלמנט וקומונדורוס הפסיד בהצעת אי-אמון. כתוצאה מכך, התפטר קומונדורוס ב-3 במרץ 1882 מראשות הממשלה. הוא נפטר מספר חודשים לאחר מכן, ב-26 בפברואר 1883, בביתו בכיכר קומונדורוס על שמו (באתונה) ונקבר על חשבון כספי המדינה בבית הקברות הראשון של אתונה.
אפיגרף (מתמטיקה)

ערך זה עוסק באפיגרף של פונקציה. אם התכוונתם למשמעות אחרת, ראו .
פונקציה (בשחור) והאפיגרף שלה (בירוק)
במתמטיקה, האֶפִּיגְרָף של פונקציה  f : Rn→R  היא  קבוצת הנקודות שנמצאות מעל או על הגרף:
האפיגרף המוגבל הוא האפיגרף ללא הגרף עצמו:
הגדרה זהה קיימת לפונקציה שלוקחת ערכים מהתחום  R ∪ ∞., ובמקרה זה, האפיגרף הוא קבוצה ריקה אם ורק אם f זהה לאינסוף ( f\equiv \infty ). אפשר גם להגדיר את האפיגרף כאשר התמונה היא כל מרחב וקטורי. 
בצורה דומה, אפשר להגדיר את קבוצת הנקודות שמתחת לגרף, שהיא ההיפוגרף. 
מאפיינים של האפיגרף הם:
פונקציה היא קמורה אם ורק אם האפיגרף שלה היא קבוצה קמורה.
פונקציה היא פונקציה רציפה למחצה אם ורק אם האפיגרף שלה היא קבוצה סגורה.
| חשבון אינפיניטסימלי |
| --- | --- | --- |
| מושגי יסוד | חשבון אינפיניטסימלי • סדרה • סדרה מתכנסת • גבול • סדרת קושי • טור • אינפיניטסימל • שדה המספרים הממשיים • ערך מוחלט • אי-שוויון המשולש • אי-שוויון קושי-שוורץ |  |
| פונקציות | פונקציה • גרף פונקציה • פונקציה ליניארית • פונקציה מונוטונית • נקודת קיצון •נקודת פיתול •נקודת אוכף • פונקציה קעורה • פונקציה קמורה • פונקציה רציפה • פונקציה רציפה במידה שווה • נקודת אי רציפות • נגזרת • טור טיילור • סדרת פונקציות • התכנסות נקודתית • התכנסות במידה שווה |  |
| משפטים | משפט בולצאנו-ויירשטראס • משפטי ויירשטראס • משפט קנטור • משפט ערך הביניים • משפט פרמה • משפט רול • משפט הערך הממוצע של לגראנז' • משפט הערך הממוצע של קושי • משפט דארבו • כלל השרשרת • כלל הסנדוויץ' • כלל לופיטל • משפט שטולץ • אריתמטיקה של גבולות |  |
| האינטגרל | אינטגרל • אינטגרל לא אמיתי • אינטגרל רב-ממדי • המשפט היסודי של החשבון הדיפרנציאלי והאינטגרלי • אינטגרציה בחלקים • שיטות אינטגרציה |  |
| אנליזה מתקדמת | פונקציה מרוכבת • אנליזה וקטורית • שיטת ניוטון-רפסון • משוואה דיפרנציאלית • טופולוגיה • תורת המידה |  |
אנליזה מתמטית • אנליזה וקטורית • טופולוגיה • אנליזה מרוכבת • אנליזה פונקציונלית • תורת המידה
אקוש אלק

אקוש אלק (בהונגרית: Ákos Elek; נולד ב-21 ביולי 1988) הוא כדורגלן הונגרי המשחק כקשר אחורי בקבוצת פהרוואר.
קריירת מועדונים

אלק עלה לסגל הקבוצה הבכירה של קזינצברציקה בעונת 2004–2005, כאשר קבוצתו שיחקה בליגת המשנה ההונגרית. במהלך עונה זו, כבש את שערו הראשון בקריירה, במשחק מול מאקו. ב-2008, אלק עבר לשחק בשורות MOL וידי. ב-26 ביולי 2008, ערך את משחקו הראשון בקבוצה, מול שיופוק. אלק זכה יחד עם MOL וידי באליפות ליגת העל ההונגרית בעונת 2010–2011. ב-2012, הושאל לתקופה קצרה למועדון הטורקי אסקישהירספור, בשורותיו שיחק ב-3 משחקי ליגה בלבד. ב-25 ביולי 2012, אלק חתם בקבוצת דיושג'ר. בעונתו השנייה בדיושג'ר, 2013–2014, זכה עם קבוצתו בגביע הליגה ההונגרית. לאחר שלוש שנים, עבר לשורות המועדון הסיני צ'אנגצ'ון יאטאי, בו שיחק עונה אחת בלבד. בתום העונה, חזר לשחק בשורות דיושג'ר לעונת 2015–2016.
קריירה בינלאומית

אלק ערך את הופעת הבכורה שלו עבור הנבחרת ההונגרית ב-5 ביוני 2010, במסגרת משחק ידידות מול הולנד, בו הובסה נבחרתו בתוצאה 1–6. ב-10 באוגוסט 2011, אלק כבש את שערו הראשון עבור נבחרתו, במשחק ידידות בו ניצחה הונגריה 0–4 את איסלנד. אלק נכלל בסגל הנבחרת ההונגרית לטורניר הגמר של יורו 2016 בצרפת.
תארים > MOL וידי

ליגת העל ההונגרית: 2010–2011
הגביע ההונגרי: 2018–2019
תארים > דיושג'ר

גביע הליגה ההונגרית: 2013–2014
אקסון מוביל

| --- | --- |
לוגו אקסון מוביל

 נתונים כלליים
 סוג:  חברה ציבורית, נסחרת ב-NYSE, סמלה XOM
 בורסה:  הבורסה לניירות ערך בניו יורק (2 בינואר 1990–XOM) 
 מייסדים:  ג'ון ד. רוקפלר (מייסד סטנדרד אויל)
 תקופת הפעילות:  1999 (איחוד)  1911 סטנדרד אויל ניו ג'רזי (אקסון)  1911 סטנדרד אויל ניו יורק] (מוביל)  1870 סטנדרד אויל – הווה
 חברות בנות:  אימפריאל אויל  ExxonMobil Central Europe Holding  ExxonMobil Refining and Supply Company  ExxonMobil Fuels, Lubricants & Specialties Marketing Company  ExxonMobil Fuels & Lubricants Company  פורבס טרוול גייד  אקסון מוביל (הממלכה המאוחדת)  אסו אוסטרליה  אקסון מוביל הנדסה ומחקר  XTO אנרגיה  ExxonMobil Chemical  אקסון מוביל קנדה 
 מיקום המטה:  ספרינג 
 משרד ראשי:  אירווינג, טקסס, ארצות הברית
 ענפי תעשייה:  תעשיית הנפט 
 מוצרים עיקריים:  דלק, חומרי סיכה, פטרוכימיקלים
 שווי שוק:  547.09 מיליארד דולר (10 באוקטובר 2024)
 הכנסות:  338 מיליארד דולר (2023)
 רווח תפעולי:  52,783,000,000 דולר אמריקאי (נכון ל־2023) 
 רווח:  36 מיליארד דולר (2023)
 הון עצמי:  191,650,000,000 דולר אמריקאי (נכון ל־31 בדצמבר 2019) 
 יו"ר:  דארן וודס
 מנכ"ל:  דארן וודס
 עובדים:  69,900 (2017)
  
 www.exxonmobil.com
 
תרשים עובדים, הכנסות, רווח וחברות בת עיקריות של שש חברות הנפט הגדולות בעולם, המכונות חברות נפט מג'וריות (Big Oil)
אקסון מוביל (באנגלית: Exxon Mobil Corporation או ExxonMobil) הוא תאגיד אמריקאי בין-לאומי אשר תחילתו בחברת סטנדרד אויל מיסודו של ג'ון ד. רוקפלר (אחר כך חברת "סטנדרד אויל מניו ג'רזי", קודמתה של חברת "אקסון" ו"סטנדרד אויל של ניו יורק", קודמתה של חברת "מוביל"). לחברה יש חברת בת בשם "אקסון מובייל כימיקלים" שמוצריה העיקריים הם אלקנים (חומרים אורגניים) ארומטיים, אתילן גליקול, פוליאתילן פרופילן וליתיום.
אקסון מוביל הייתה חברת הדלק הציבורית הגדולה בעולם שאינה חברה ממשלתית, ונוצרה ב-30 בנובמבר 1999 על ידי איחוד חברות הדלק אקסון ומוביל. בשנת 2006 הייתה חברת אקסון מוביל הגדולה בעולם על פי הכנסותיה, 377.6 מיליארד דולר. ב-20 ביולי 2007 דורגה חברת אקסון מוביל כחברה הגדולה בעולם על פי ערך השוק שלה, 517.92 מיליארד דולר. מאז הצטמצם שווי השוק שלה, בעוד שוויין של חברות אחרות (כגון אפל) עלה, והיא כבר אינה החברה הגדולה בעולם. בין חברות הנפט, החברה מפיקה את כמות הנפט הגדולה בעולם, 6.5 מיליון חביות נפט ליום. לחברת אקסון מוביל עתודות (רזרבות) הנפט והגז הטבעי המוכחות הגדולות בעולם בין החברות מפיקות הנפט, אך קיימות מדינות (למשל ערב הסעודית) שבבעלותן יתרות נפט וגז גדולות יותר.
מרבית פעילות החברה נעשית סביב הפקה ושיווק נפט ותזקיקיו. בחברה קיימת חטיבת פחם ומינרלים אשר בה מרוכזות כלל הפעילויות שאינן קשורות להפקת נפט.
החברה נאלצה להתמודד במרוצת השנים עם מספר אסונות אקולוגיים שנגרמו עקב שפיכה מסיבית של נפט לטבע, ואף שילמה בגין תקלות אלו סכומים רבים המצטברים למאות מיליוני דולרים.
ב-25 באוגוסט 2020 אקסון מוביל הוצאה ממדד דאו ג'ונס, לאחר כמעט מאה שנה הייתה חלק ממנו.
ארגון

מטה תאגיד אקסון מוביל נמצא בעיר אירווינג בטקסס. אקסון מוביל משווקת את מוצריה ברחבי העולם תחת שמות המותגים: אקסון (Exxon), מוביל (Mobil) ואסו (Esso). בבעלות התאגיד נמצאות גם מאות חברות בת קטנות יותר ברחבי העולם.
החטיבה העוסקת בחיפוש ובהפקת גז ונפט, בהזרמתו ושיווקו לסיטונאים אחראית לכ-70% מהכנסות התאגיד. בחברה מועסקים ברחבי העולם למעלה מ-106,000 עובדים במשרה מלאה. ביחידת "הקצה" העוסקת בשיווק, זיקוק ומכירה לצרכנים, הממוקמת בפיירפקס וירג'יניה, מועסקים כ-4,000 עובדים, ובמטה יחידת "המקור" העוסקת בהפקת הנפט ביוסטון טקסס מועסקים כ-27,000 עובדים.
אקסון מוביל היא אחת מ-17 חברות נפט הפועלות באזור אגן פרימאן שבמערב טקסס, אשר החליטו יחד להקים קבוצה שתפעל לפתרון בעיות שונות שנוצרו עקב פעילותן באזור. בין היתר תטפלנה אקסון מוביל ויתר החברות בבעיות מחסור בדיור, מחסור בתעסוקה, מיסים גבוהים על שירותי הבריאות ובעיות תנועה.
ביקורת

מסמכים פנימיים של חברת אקסון מעידים על כך שהחברה הייתה מודעת לקשר בין דלקים מאובנים לההתחממות העולמית כבר משנת 1981. למרות זאת, היא מימנה מכחישי אקלים במשך 27 שנה לאחר מכן.
החברה נאלצה להתמודד במרוצת השנים עם מספר אסונות אקולוגיים שנגרמו עקב שפיכה מסיבית של נפט לטבע, ואף שילמה בגין תקלות אלו סכומים רבים המצטברים למאות מיליוני דולרים.
ב-10 בדצמבר 2016 מינה נשיא ארצות הברית הנבחר דונלד טראמפ את מנכ״ל התאגיד רקס טילרסון למזכיר המדינה של ארצות הברית. חודש לאחר מכן, ב-9 בינואר 2017, נחשף כי בין השנים 2003 ל-2005, תקופה בה טילרסון היה מנכ"ל התאגיד, מיזם משותף של אקסון מוביל וחברת Infineum ביצע עסקאות פיננסיות עם מדינות שהיו תחת סנקציות אמריקאיות עקב תמיכתן בטרור: עסקאות בגובה 53.2 מיליון דולר עם איראן, 1.1 מיליון עם סוריה ו-600 אלף דולר עם סודאן. בתגובה טענו נציגי אקסון מוביל כי מטה המיזם המשותף נמצא באנגליה ובעסקאות לא היו מעורבים עובדים אמריקאיים, ולכן אין בהן כדי להפר את הסנקציות של ארצות הברית על מדינות אלה.
בשנת 2021 הואשם מנכ"ל החברה, דארן וודס בכך ששיקר לקונגרס האמריקאי כאשר הכחיש שהחברה העלימה מידע ממחקרים שהיא ביצעה, המראים את התרומה של צריכת דלקים מאובנים למשבר האקלים.
בשנת 2023 שילבה החברה יועצים שלה באוניברסיטאות מובילות בארצות הברית, יועצים אלה השתלבו בהוראה ובמחקר בקמפוס. סטודנטים בקמפוסים הביעו מחאה על ניסיונות ההשפעה הללו של חברות הנפט הגדולות דרך המוסדות האקדמיים.
הערות שוליים

↑  Clifford Krauss, Exxon Mobil Plans to Produce Lithium in Arkansas, The New York Times, ‏13 בנובמבר 2023
↑   אקונומיסט, העתיד של מכוניות הוא ירוק, וענקיות הנפט נערכות להיכנס לתחום כריית ליתיום, באתר TheMarker‏, 8 באוגוסט 2024
↑  Stephen Gandel, Exxon Mobil dropped from the Dow after nearly a century, replaced by Salesforce, CBS News, ‏25 באוגוסט 2020 (באנגלית)
↑  רויטרס, חברות הנפט יתרמו 100 מיליון דולר כדי לסייע לטקסס וניו מקסיקו, באתר TheMarker‏, 19 בנובמבר 2018
↑  Suzanne Goldenberg, Exxon knew of climate change in 1981, email says – but it funded deniers for 27 more years, The Guardian, ‏8 ביולי 2015 (באנגלית בריטית)
↑  Oliver Milman, Revealed: Exxon made ‘breathtakingly’ accurate climate predictions in 1970s and 80s, The Guardian, ‏12 בינואר 2023 (באנגלית בריטית)
↑  Amy Westervelt, Could Guyana’s Exxon ruling scare big oil off risky exploration?, The Guardian, ‏17 במאי 2023 (באנגלית בריטית)
↑  TenTvApp by Nana10 Dev Team, tentvapp.nana10.co.il (ארכיון)
↑  ExxonMobil and Iran did business under secretary of State nominee Tillerson, USA TODAY, ‏9 בינואר 2017 (באנגלית)
↑  Chris McGreal, Exxon CEO accused of lying about climate science to congressional panel, The Guardian, ‏29 באוקטובר 2021 (באנגלית בריטית)
↑  Oliver Milman, Exxon in the classroom: how big oil money influences US universities, The Guardian, ‏27 במרץ 2023 (באנגלית בריטית)
| --- | --- |
בקרת זהויות :  NLI: 987007605087605171  BIBSYS: 3059834  CiNii: DA0278784X  GND: 10010088-0  ISNI: 0000 0004 1112 1641  LCCN: no00015034  NDL: 001192492  NLA: 49864795  VIAF: 138189733   WorldCat (עם VIAF): 138189733
אלכסנדרוס פנגוליס

| --- | --- |

 לידה:  2 ביולי 1939 גליפאדה, יוון 
 פטירה:  1 במאי 1976 (בגיל 36) אתונה, יוון 
 מדינה:  יוון 
 מקום קבורה:  בית הקברות הראשון של אתונה 
 השכלה:  האוניברסיטה הטכנית הלאומית של אתונה 
 תפקיד:  חבר הפרלמנט ההלני 
 מפלגה:  איחוד המרכז, Centre Union – New Forces 
 בן או בת זוג:  אוריאנה פלאצ'י 
 פרסים והוקרה:  פרס ויארג'יו-ורסיליה הבינלאומי (1969) 
 חתימה:   
 
אלקסנדרוס פנגוליס (ביוונית: Αλέξανδρος Παναγούλης;‏ 2 ביולי 1939, גליפאדה ליד אתונה – 1 במאי 1976, אתונה) היה פעיל חברתי, משורר  ופוליטקאי יווני.
חייו

אביו של פנגוליס היה קצין בצבא יוון. אחד משני אחיו נפל קורבן לדיקטטורה הצבאית. האחר, אפסטסיוס, היה פוליטיקאי. 
פנגוליס למד הנדסת חשמל באוניברסיטה הטכנית הלאומית של אתונה.
בצעירותו התחנך פנגוליס בתנועת הנוער "הנוער הדמוקרטי היווני". בזמן שירותו הצבאי שקעה יוון בדיקטטורה המכונה גם "שלטון הקולונלים". הוא ערק משורות הצבא והקים את הארגון "התנגדות לאומית". ב-13 באוגוסט 1968 הוא ניסה להתנקש בחייו של גאורגיוס פאפאדופולוס, נתפס והתפרסם בגלל עמידתו האיתנה בעינויים שהופעלו עליו כשנחקר לאחר מכן. בתגובה לעינויים כתב שירים בכלא. על פנגוליס הוטל גזר דין מוות, אך ההוצאה להורג לא בוצעה בגלל לחץ בינלאומי, ודינו הומתק למאסר עולם.
הוא המשיך לעבור עינויים גופניים ונפשיים קשים. ב-5 ביוני 1969 הוא הצליח לברוח מהכלא הצבאי, אך נתפס שוב. הוא לא הפסיק לנסות לברוח, עד ששוחרר אחרי הפלת הדיקטטורה. אוריאנה פלאצ'י ביקרה אותו בגליפאדה זמן קצר אחרי שחרורו לריאיון עיתונאי, והשניים פיתחו קשר זוגי, עליו מבוסס הרומן "איש" של פלאצ'י.
אחרי שהמשטר ביוון חזר להיות דמוקרטי ישב פנגוליס בפרלמנט מטעם "איחוד המרכז" ותקף בחריפות פוליטיקאים ששיתפו פעולה עם שלטון הקולונלים בגלוי או בחשאי. בליל 1 במאי 1976 נהרג בתאונת דרכים, ימים ספורים לפני שהתכוון לפרסם מסמכים מארכיון המשטרה מזמן הדיקטטורה. במסמכים אלה, שלא פורסמו, יש ראיות לשיתוף הפעולה של פוליטיקאים רבים עם הדיקטטורה. נסיבות התאונה שנויות במחלוקת ורבים טענו שמדובר בהתנקשות. הלווייתו הפכה להפגנה שהשתתפו בה מאות אלפי בני-אדם.
מורשת

מיקיס תאודורקיס הלחין כמה משיריו. אוריאנה פלאצ'י כתבה רומן עליו. עבור יוונים רבים פנגוליס הוא סמל למאבק לחירות. בשנת 1996 יצא כרטיס טלפון לזכרו ובשנת 1997 בול דואר. רחובות, תחנות של תחבורה ציבורית ורחובות נקראו על שמו, כמו תחנת המטרו אלקסנדרוס פנגוליס באתונה.
אלכסנדרוס קוריזיס

אלכסנדרוס קוריזיס (Ἀλέξανδρος Κορυζής) ‏(1885 - 18 באפריל 1941) היה פוליטיקאי וכלכלן יווני, שכיהן כראש ממשלת יוון במשך תקופה קצרה במהלך מלחמת העולם השנייה.
ביוגרפיה

קוריזיס נולד באי פורוס. בשנים 1901–1905 למד משפטים באוניברסיטת אתונה. הוא החל לעבוד בבנק המרכזי של יוון והתקדם בתפקידים בבנק. השתתף כקצין במלחמת הבלקן הראשונה וזכה לעיטור על שירותו. לקוריזיס ולאשתו נולדו ארבעה ילדים.
ב-1936, לאחר כינון משטר 4 באוגוסט הדיקטטורי, מינה ראש הממשלה יואניס מטאקסס את קוריזיס לשר הרווחה בממשלתו. הוא כיהן בתפקיד זה עד 1939.
ביוגרפיה > במלחמת העולם השנייה

לאחר מותו של מטאקסס, בעיצומה של מלחמת איטליה–יוון, בחר המלך גאורגיוס השני כמחליפו בקוריזיס, ששימש באותה עת כנגיד הבנק המרכזי של יוון. הוא החל בתפקידו ב-29 בינואר 1941 ושימש גם כשר החוץ וכשר המלחמה, אך בפועל היה הכוח הפוליטי במדינה נתון בידי המלך.
ב-6 באפריל 1941 דחה קוריזיס את האולטימטום שהגיש לו השגריר הגרמני ביוון להסיג ממנה את הכוחות הבריטים. באותו יום החלה הפלישה הגרמנית ליוון. ב-18 באפריל, בעת שהגרמנים קרבו אל אתונה, התאבד קוריזיס בירייה בביתו בעיר. בתחילה דווח לציבור כי הוא מת מהתקף לב וזאת על מנת שלא לחולל פאניקה. במקומו כראש הממשלה מונה עמנואל צודרוס (Emmanouil Tsouderos).
מוזיאון המוקדש לקוריזיס מצוי באי הולדתו פורוס.
אקסופוניה

אקסופוניה היא כתיבה (בדרך כלל יצירתית) בשפה שאינה שפת האם של האדם. התופעה קיימת כבר שנים, אך המונח חדש יחסית: הוא הוצג בתחום לימודי הספרות והתרבות על ידי סוזן ארנדט, דירק נאגושבסקי ורוברט סטוקהאמר בשנת 2007.
כמה מחברים אקסופוניים עשויים להיות דו לשוניים או רב לשוניים עוד משנות ילדותם, ואפילו פוליגלוטים, בעוד שאחרים עשויים לכתוב בשפה נרכשת. במקרים מסוימים השפה השנייה נרכשת בשלב מוקדם של החיים, למשל באמצעות הגירה, ולא תמיד ברור האם יש לסווג את הכותב כדובר בשפה שאינה שפת אמו.
"כתיבה אקסופונית, תופעת כתיבת הספרות בשפה שנייה, הולכת וגוברת ברחבי אירופה עקב הגירת עובדים". במקרים אחרים, השפה נרכשת עקב גלות או טרנספר.
אקסופוניה היא צורה אחת של ספרות חוצת-לאומים, אם כי ההגדרה של ספרות חוצת-לאומים מקיפה גם כתיבה שחוצה גבולות סגנוניים או תרבותיים לאומיים מבלי להיכתב בשפה אחרת. "אקסטריטוריאליות ואקסופוניה הם אכן מושגים חשובים, לא רק לספרות השוואתית אלא באופן כללי גם עבור שאלת מעמדו של הטקסט הספרותי [של] המאה ה-21".
מושג האקסופוניה חופף למושג ה"טרנס-לשוניות" (translingualism). "סופר טרנס-לשוני" הוא אחד המונחים שנוצרו כדי לתאר את התופעה. מושגים קשורים כוללים טרנס-תרבותיות / טרנס-תרבות, כתיבה צירית, פוסט-לאומיות ופוסטקולוניאליזם, ובגרמנית – Anders-Sprachigkeit (דיבור של אחרים), Interkulturelle Literatur (ספרות בין-תרבותית), Gastarbeiterliteratur (ספרות עובדים אורחים), Ausländerliteratur (ספרות זרים) ו-Migrantenliteratur (ספרות מהגרים).
מניעים אפשריים להפיכה לסופר אקסופוני: אמירה פוליטית (יוקו טוואדה ניסתה "לייצר אקסופוניה הן בשפת אמה (יפנית) והן בשפתה הנרכשת (גרמנית) ... לפרק ... את המושג האולטרא-לאומני של השפה היפנית ה'יפה'"), אימוץ מרכיבים סגנוניים של שפות מסוימות או הימנעות מהם ("עבור טוואדה, דובר שפה כשפת אם שדקדוקו אינו מבדיל בין מגדר, מקרה, פסוקיות מוגדרות ואלה שאינן מוגדרות, או יחיד ורבים ... עבורו כל מילה, ביטוי או ניב מערבי הופכים לחידה", "אני מגששת אחר ביטוי בלתי סביר בשפת האם שלי, מנסה למצוא את התרגום הנאות למילה או ביטוי באנגלית"), התחמקות מהסיכון שמשמעות הטקסט תאבד בתרגום, או הרצון לזכות בקהל קוראים רחב יותר, כי ספרות מתורגמת בבריטניה ובארצות הברית מהווה אחוז קטן בלבד מהמכירות, כך ש"זה הגיוני מבחינה מסחרית". כשנשאל מדוע הוא לא כותב בשפת אמו השיב ג'וזף קונרד: "אני מעריך יותר מדי את הספרות הפולנית היפה שלנו מכדי להכניס לתוכה את ההתפלפלות חסרת הערך שלי, אבל עבור האנגלים היכולות שלי מספיקות."
כמה מחברים אקסופוניים הם גם מתרגמים, ומתרגמים במקרים מסוימים גם יצירות משלהם. לעומת זאת, תרגום של יצירות אקסופוניות יכול לגרור בעיות עקב "הזרה, דה-פמיליאריזציה, של השפה החדשה באמצעות חדשנות סגנונית".
ראו גם

סופרים אקסופוניים
לקריאה נוספת

Exophony and the Locations of (Cultural) Identity in Levy Hideo's Fiction, Faye Yuan Kleeman, retrieved 28 February 2017
The unprepared future of an exophonic refugee, Al Filreis, retrieved 28 February 2017
Voluntary Exile, Michael F. Moore, retrieved 28 February 2017
The Fall of Language in the Age of English, Elisa Taber's review in Asymptote of Minae Mizumura's book, retrieved 28 February 2017
Dan Vyleta's top 10 books in second languages, Dan Vyleta in The Guardian, retrieved 28 February 2017
Toby Lichtig, ‏Why writing in English was a good career move for Nabokov, Conrad – and now Chirovici, The Telegraph, 10 December 2015
הערות שוליים

↑  "Exophony or Writing Beyond the Mother Tongue". warwick.ac.uk. University of Warwick Department of English and Comparative Literary Studies. נבדק ב-28 בפברואר 2017. {{cite web}}:  (עזרה)
↑  Arndt, Susan; Naguschewski, Dirk; Stockhammer, Robert, eds. (באפריל 2007). Exophonie : Anders-Sprachigkeit (in) der Literatur [Exophony. Other-languagedness in/of literature] (בגרמנית). Berlin: Kulturverlag Kadmos. ISBN 978-3-86599-024-2. נבדק ב-28 בפברואר 2017. {{cite book}}:  (עזרה)
↑  Pugliese, Rosella (2012). "Exophonic Writing: a New Paradigm in Translation". Academic Exchange Quarterly. 16 (1): 161–166. נבדק ב-28 בפברואר 2017. {{cite journal}}:  (עזרה)
↑  Zach, Matthias (בינואר 2014). "Extraterritoriality, Exophony and the Literary Text".  In Lassalle, Didier; Weissmann, Dirk (eds.). Ex(tra)territorial: Reassessing Territory in Literature, Culture and Languages. Amsterdam – New York: Editions Rodopi BV. pp. 217–230. ISBN 978-90-420-3866-0. נבדק ב-28 בפברואר 2017. {{cite book}}:  (עזרה)
↑  Arndt, Susan; Naguschewski, Dirk; Stockhammer, Robert, eds. (באפריל 2007). Exophonie : Anders-Sprachigkeit (in) der Literatur [Exophony. Other-languagedness in/of literature] (בגרמנית). Berlin: Kadmos. ISBN 978-3-86599-024-2. נבדק ב-28 בפברואר 2017. {{cite book}}:  (עזרה)
↑  Wright, Chantal (2008). "Writing in the 'Grey Zone': Exophonic Literature in Contemporary Germany" (PDF). German as a Foreign Language. 2008 (3): 26–42. נבדק ב-28 בפברואר 2017. {{cite journal}}:  (עזרה)
↑  Tachibana, Reiko (30 בספטמבר 2007). "Tawada Yoko's Quest for Exophony: Japan and Germany".  In Slaymaker, Doug (ed.). Yoko Tawada: Voices from Everywhere. Lexington Books. pp. 153–168. ISBN 978-0-7391-2272-3. נבדק ב-28 בפברואר 2017. {{cite book}}:  (עזרה)
↑  Perloff, Marjorie (באוגוסט 2010). "Language in migration: multilingualism and exophonic writing in the new poetics". Textual Practice. 24 (4): 725–748. doi:10.1080/0950236X.2010.499660. {{cite journal}}:  (עזרה)
↑  Matsumoto, Kazuhito (13 באפריל 2016). ""Exophony" in the Midst of the Mother Tongue".  In Haseltine, Patricia; Ma, Sheng-Mei (eds.). Doing English in Asia: Global Literature and Culture. Lexington Books. pp. 17–28. ISBN 978-0-7391-9200-9. נבדק ב-28 בפברואר 2017. {{cite book}}:  (עזרה)
↑  "Writing In A Foreign Tongue: Translation And The Commercial Sense Of Exophony". #AmReading. 18 באוקטובר 2016. נבדק ב-28 בפברואר 2017. {{cite web}}:  (עזרה)
↑  Mikanowski, Jacob (27 ביולי 2018). "Behemoth, bully, thief: how the English language is taking over the planet". The Guardian. נבדק ב-29 באפריל 2019. {{cite news}}:  (עזרה)
↑  Wright, Chantal (30 ביוני 2010). "Exophony and literary translation: What it means for the translator when a writer adopts a new language". Target: International Journal of Translation Studies. 22 (1): 22–39. doi:10.1075/target.22.1.03wrifree {{cite journal}}:  (עזרה)תחזוקה - ציטוט: postscript (link)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אקסופוניה".
אקסוספירה

תרשים המראה את השכבות השונות באטמוספירה
אקסוספירה (מאנגלית: Exosphere) היא השכבה העליונה ביותר של אטמוספירה של כדור הארץ או כוכב לכת אחר.